
NÁVRH VLÁDY

[bookmark: _Hlk149231070]na skrátené legislatívne konanie o vládnom návrhu zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov  
[bookmark: _Hlk195638309]Podľa § 89 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „zákon č. 350/1996 Z. z.“)                  „Za mimoriadnych okolností, keď môže dôjsť k ohrozeniu základných ľudských práv a slobôd alebo bezpečnosti alebo ak hrozia štátu značné hospodárske škody, národná rada sa môže na návrh vlády uzniesť na skrátenom legislatívnom konaní o návrhu zákona.“.
Návrh zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov sa predkladá na základe uznesenia vlády č. 88 z 19. februára 2025, ktorého cieľom je reagovať na potrebu vytvorenia atraktívneho a stabilného pracovného prostredia pre všetkých zamestnancov vzdelávacieho systému. 
Cieľ návrhu zákona napĺňa Programové vyhlásenie vlády Slovenskej republiky, v ktorom sa vláda Slovenskej republiky zaviazala zabezpečiť každoročný rast miezd pedagógov a odborných zamestnancov a zlepšiť odmeňovanie nepedagogických pracovníkov škôl, vytvoriť finančné a nefinančné nástroje na riešenie nedostatku učiteľov v regiónoch alebo nedostatkových špecializáciách a podporiť opatrenia na zvyšovanie atraktivity zamestnania v školstve.
Rada Odborového zväzu pracovníkov školstva a vedy na Slovensku vyhlásila 17. decembra 2024 štrajkovú pohotovosť.
Vláda Slovenskej republiky na základe štrajkovej pohotovosti schválila Zámer zvýšenia platov v školstve do roku 2026 a následne bolo 26. marca 2025 podpísané Memorandum o spolupráci a sociálnom zmieri v rezorte školstva medzi Odborovým zväzom pracovníkov školstva a vedy na Slovensku a Ministerstvom školstva, výskumu, vývoja a mládeže SR, čím sa dočasne zároveň odvolala štrajková pohotovosť.
Hlavnými dôvodmi na schvaľovanie tohto návrhu v skrátenom legislatívnom konaní je urýchlená potreba novely zákona č. 553/2003 Z. z., podľa ktorej má dôjsť k prvému zvýšeniu platov už 1. septembra 2025.
Ak zákon nebude schválený, od 1. septembra 2025 by sa platy nezvyšovali, pričom iné zvýšenie nie je v súčasnosti pripravované.
[bookmark: _Hlk149231190]Pokiaľ Slovenská republika nevykoná urýchlene kroky, ktoré smerujú k zvýšeniu platov, hrozí vyhlásenie štrajku, a nie len štrajkovej pohotovosti, čím by mohlo dochádzať vo vzťahu k deťom a žiakom k ohrozeniu práva na vzdelávanie podľa čl. 42 ods. 1 Ústavy SR, keďže niektorí zamestnanci škôl by nemuseli nastúpiť do práce.            
Zároveň, pokiaľ by pedagogickí zamestnanci a odborní zamestnanci vstúpili do štrajku, Slovenskej republiky možno predpokladať aj vznik značných hospodárskych škôd.
Na základe uvedených skutočností je potrebné podľa § 89 ods. 1 zákona č. 350/1996 Z. z., aby sa Národná rada Slovenskej republiky uzniesla na skrátenom legislatívnom konaní o vládnom návrhu zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov. 

